LT Europos Sąjungos oficialusis leidinys C 315/8

Nereikšmingo pakeitimo paraiškos pagal Europos Parlamento ir Tarybos reglamento (ES) Nr. 1151/2012 53 straipsnio 2 dalies antrą pastraipą paskelbimas

(2016/C 315/04)

Europos Komisija patvirtino šį nereikšmingą pakeitimą pagal Komisijos deleguotojo reglamento (ES) Nr. 664/2014 (1) 6 straipsnio 2 dalies trečią pastraipą.

NEREIKŠMINGO PAKEITIMO PARAIŠKA

Nereikšmingo pakeitimo paraiška pagal Europos Parlamento ir Tarybos reglamento (ES) Nr. 1151/2012 (2) 53 straipsnio 2 dalies antrą pastraipą

„TOMA PIEMONTESE“

ES Nr.: PDO-IT-02127 – 18.3.2016

SKVN ( X ) SGN ( ) GTG ( )

1. Pareiškėjų grupė ir teisėtas interesas

„Consorzio di Tutela del Formaggio Toma Piemontese DOP“, būstinės adresas: Via Silvio Pellico 10 10022 Carmagnola (TO) ITALIA Tel. +39 0110565985. Faks. +39 0110565989. El. paštas: promo.formaggi@produttorilattepiemonte.com

„Consorzio di Tutela del Formaggio Toma Piemontese DOP“ turi teisę teikti pakeitimo paraišką pagal 2013 m. spalio 14 d. Žemės ūkio, maisto produktų ir miškų ūkio politikos ministerijos sprendimo Nr. 12511 13 straipsnio 1 dalį.

2. Valstybė narė arba trečioji šalis

Italija

3. Keičiamos produkto specifikacijos dalys

— ☐ Produkto aprašymas — ☐ Kilmės įrodymas — ☐ Gamybos būdas — ☐ Ryšys su geografine vietove — ☒ Ženklinimas — ☐ Kita (nurodyti)

4. Pakeitimo (-ų) pobūdis

— ☐ Produkto su registruota SKVN arba SGN specifikacijos pakeitimas, kuris laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą ir dėl kurio paskelbto bendrojo dokumento keisti nereikia. — ☒ Produkto su registruota SKVN arba SGN specifikacijos pakeitimas, kuris laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą ir dėl kurio reikia keisti paskelbtą bendrąjį dokumentą. — ☐ Produkto su registruota SKVN arba SGN specifikacijos pakeitimas, kuris laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą ir kurio bendrasis dokumentas (arba lygiavertis dokumentas) nepaskelbtas. — ☐ Produkto su registruota GTG specifikacijos pakeitimas, kuris laikytinas nereikšmingu pagal Reglamento (ES) Nr. 1151/2012 53 straipsnio 2 dalies ketvirtą pastraipą.

5. Pakeitimas (-ai)

Pakeitimu numatoma galimybė naudoti popierinį ženklą (etiketę), kad ir nespalvotą, jei produktas parduodamas dalimis ir (arba) fasuotas. Toks pakeitimas būtinas, nes dauguma į porcijas padalintų ir (arba) fasuotų produktų etikečių spausdintuvų spausdina tik nespalvotai. Etiketes spausdina tiek stambaus masto mažmeninės prekybos vykdytojai, tiek tie, kurie dalina sūrius į porcijas.

Todėl po specifikacijos 8 straipsnio 7 pastraipos ir prie bendrojo dokumento paskutinės dalies 3.5 punkto pridėta ši frazė:

„SKVN „Formaggio Toma Piemontese“ žymimo sūrio ir SKVN „Formaggio Toma Piemontese“ žymimo pusiau riebaus sūrio logotipai gali būti nespalvoti, jei sūris parduodamas porcijomis ir (arba) fasuotas.“

Be to, į specifikaciją įtraukti šie nespalvoti logotipai:

Siekiant laikytis Europos Parlamento ir Tarybos reglamento (ES) Nr. 1169/2011 (3) terminijos, specifikacijos 8 straipsnio paskutinėje pastraipoje ir bendrojo dokumento 3.5 punkto pirmoje pastraipoje žodis supakuotas pakeistas žodžiu fasuotas.

BENDRASIS DOKUMENTAS

„TOMA PIEMONTESE“

ES Nr.: PDO-IT-02127 – 18.3.2016

SKVN ( X ) SGN ( )

1. Pavadinimas

„Toma Piemontese“

2. Valstybė narė arba trečioji šalis

Italija

3. Žemės ūkio produkto ar maisto produkto aprašymas

3.1. Produkto rūšis

1.3 klasė. Sūriai

3.2. Produkto, kuriam taikomas 1 punkte nurodytas pavadinimas, aprašymas

Sūris „Toma Piemontese“ gaminamas vien tik iš karvės pieno. Riebiam sūriui naudojamas nenugriebtas pienas, o pusiau riebiam sūriui – pusiau nugriebtas pienas.

Galutinis produktas turi pasižymėti toliau nurodytomis savybėmis:

—

forma:

—

matmenys:

—

svoris –

(nurodyti trumpiausiai brandinto sūrio matmenys ir svoris),

—

žievė:

—

žievė:

—

masės struktūra:

—

masės spalva:

—

skonis:

—

riebalų kiekis sausojoje medžiagoje:

3.3. Pašarai (taikoma tik gyvūninės kilmės produktams) ir žaliavos (taikoma tik perdirbtiems produktams)

Didžiąją karvių raciono dalį turi sudaryti daugiausia nustatytoje geografinėje vietovėje gaunami žalieji ir (arba) konservuoti pašarai, taip pat iš pievų, ganyklų arba ganomų pievų gauti džiovinti pašarai ir šienas.

Žaliavos: karvės pienas, druska, veršiuko šliužo fermentas; gali būti dedama pieno fermentų ir (arba) natūralių kultūrų. Turi būti naudojamas sūrio gamybos vietovėje pagamintos ir (arba) per ankstesnius gamybos procesus gautos natūralios kultūros.

3.4. Specialūs gamybos veiksmai, atliktini nustatytoje geografinėje vietovėje

Visas gamybos procesas (galvijų auginimas ir pieno gamyba, koaguliacija, rūgusio pieno apdorojimas, sūrio formavimas, nuvarvinimas, sūdymas ir brandinimas) turi vykti 4 punkte nurodytoje vietovėje.

3.5. Specialios produkto registruotu pavadinimu pjaustymo, trynimo, pakavimo ir kt. taisyklės

Sūris gali būti parduodamas visas arba supjaustytas, padalintas į porcijas arba fasuotas. Dalinti į porcijas ir fasuoti galima ir už geografinės gamybos vietovės ribų.

Atitikties ženklą sudaro popierinė etiketė (skersmuo 14–27 cm), kuri priklijuojama prieš pateikiant produktą rinkai, ir ant kiekvienos sūrio galvos paviršiaus per vidurį specialiu spaudu, kurį sudaro SKVN logotipas ir raidė „S“ (jei tai pusiau riebus sūris), įspaustas ženklas. Tik taip pažymėtas ir tokia etikete paženklintas SKVN „Toma Piemontese“ žymimas sūris gali būti pateiktas rinkai.

Popierinei etiketei priklijuoti gali būti naudojami maistiniai klijai.

SKVN „Toma Piemontese“ žymimo sūrio ženklą sudaro Italijos vėliavos spalvų juosta apjuostas stilizuotas mėlynos spalvos karvės atvaizdas, ant kurio baltomis raidėmis užrašyti žodžiai „Toma Piemontese“.

Kilmės ženklą sudaro plastikinis spaudas, kurio centre pavaizduota stilizuotą „T“ raidę primenanti karvės galva; paveikslėlio kairėje pusėje turi būti nurodytas skiriamasis gamintojo raidinis skaitmeninis kodas, kurį sudaro didžioji abėcėlės raidė ir dviejų skaitmenų numeris. Jei tai pusiau riebus sūris „Toma Piemontese“, virš logotipo, centre, atitinkamame langelyje turi būti įrašyta didžioji „S“ raidė.

Popierinės etiketės centre pateikiamas SKVN „Toma Piemontese“ logotipas, o išorinį apvalios etiketės kraštą juosiančioje žalios spalvos juostoje įrašyti žodžiai „Toma Piemontese SKVN“. Jei tai pusiau riebus sūris, taip pat turi būti užrašas „semigrasso“ (pusiau riebus). Tuo pačiu logotipu turi būti ženklinamas ir į porcijas padalintas gaminys.

SKVN „Formaggio Toma Piemontese“ žymimo sūrio ir SKVN „Formaggio Toma Piemontese“ žymimo pusiau riebaus sūrio logotipai gali būti nespalvoti, jei sūris parduodamas porcijomis ir (arba) fasuotas.

4. Glaustas geografinės vietovės apibūdinimas

Vietovė, kurioje gaunamas bei perdirbamas pienas ir brandinamas sūris „Toma Piemontese“ apima administracines Novaros, Verčelio, Bjelos, Turino, Kuneo ir Verbano-Kuzijo-Osolos provincijų teritorijas, taip pat Asčio provincijos Monastero Bormidos, Rokaverano, Mombaldonės, Olmo Džentilės ir Serolės savivaldybių bei Alesandrijos provincijos Akvi Termės, Terco, Bistanjo, Pončio ir Deničės savivaldybių teritorijas.

5. Ryšys su geografine vietove

Nustatytoje vietovėje daug ir tolygiai lyja – per metus čia iškrenta 800–1 500 mm kritulių. Mažiausiai kritulių iškrenta žiemą, daugiausiai – pavasarį, o kartais didelių liūčių galima sulaukti ir vasarą bei rudenį. Daug kritulių iškrenta lygumose. Klimato sąlygos, saulės šviesa (absoliuti vidutinė metinė vertė – 5,4 val. per dieną, daugiausia saulės šviesos būna liepos mėn. – iki 8,4 val. per dieną, o mažiausia – lapkričio ir gruodžio mėn. – 3,5 val. per dieną) ir dirvožemių savybės sudaro unikalų ir jokiai kitai Europos vietovei nebūdingą derinį. Tokios dirvožemio ir klimato sąlygos daro įtaką pašarų savybėms: dėl nedidelių temperatūros ir drėgmės svyravimų pašarinės kultūros vešliai ir gausiai auga. Pievose, ganyklose ir pašarams naudojamuose žolynuose paprastai būna gausu svidrių, liucernų ir kitų vertingų varpinių ir ankštinių augalų, kaip antai dobilų. Pašarų kokybė lemia puikią pieno kokybę, o iš jo pagaminami išskirtinio aromato sūriai.

Šios konkrečios sąlygos daro teigiamą poveikį ir auginamų gyvulių gerovei, nes jie laikomi geresnėmis sąlygomis.

Labai svarbus veiksnys – ypatingas sūrių gamintojų gebėjimas smulkinti varškę, nes nuo to priklauso tinkama (minkšta ir smulkiai bei gausiai akyta) sūrio masės konsistencija.

Sūriui būdinga minkšta ir smulkiai bei gausiai akyta struktūra.

Ypatingos klimato sąlygos (didelis kritulių kiekis ir aukšta santykinė oro drėgmė, vietovei būdingas saulėtumas) ir šiomis sąlygomis išmintingai mokėjusių pasinaudoti sūrio gamintojų gebėjimai padėjo išnaudoti geriausias nustatytos gamybos vietovės teikiamas galimybes ir pagaminti tokios rūšies sūrį „Toma Piemontese“, kurio esminė savybė – itin minkšta masė. Išskirtiniais gebėjimais pasižymintys sūrio gamintojai, smulkindami varškę (kuri gaunama neverdant pieno arba jį šiek tiek kaitinant), geba užtikrinti tokį jos grūdėtumą, kad būtų pasiekta puiki sūrio masės ir išrūgų pusiausvyra.

Be to, taikant ypatingą brandinimo būdą (sūriai tradiciškai brandinami natūraliuose rūsiuose arba kitoje tinkamoje labai drėgnoje aplinkoje) net šiuo etapu pavyksta išsaugoti sūrio masės minkštumą.

Nuoroda į paskelbtą specifikaciją

(Šio reglamento 6 straipsnio 1 dalies antra pastraipa)

Visą produkto specifikacijos tekstą galima rasti interneto svetainėje http://www.politicheagricole.it/flex/cm/pages/ServeBLOB.php/L/IT/IDPagina/3335

arba

Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Prodotti DOP e IGP“ (SKVN, SGN žymimi gaminiai), po to ekrano kairėje – „Prodotti DOP, IGP e STG“ (SKVN, SGN, GTG nuoroda žymimi gaminiai) ir galiausiai – „Disciplinari di produzione all’esame dell’UE“ (ES nagrinėjamos specifikacijos).

(1) OL L 179, 2014 6 19, p. 17.

(2) OL L 343, 2012 12 14, p. 1.

(3) OL L 304, 2011 11 22.